ועדת הכספים, כנסת 20, פרוטוקול מספר 149, 2015-11-06 00:00

משה גפני: אני מחדש את הישיבה.

משה גפני: אני מתנצל על העיכוב.

מיקי רוזנטל: לא חשוב העיכוב, אנחנו רוצים לדעת מה השגת.

מיקי לוי: למה היה עיכוב?

משה גפני: ניהלתי משא ומתן עם האוצר.

משה גפני: אני מתחרט על זה.

זהבה גלאון: באיזה נושא?

משה גפני: על כל הנושאים שעומדים על הפרק.

משה גפני: אני מבקש להצביע על הרביזיות.

מיקי לוי: אדוני, הצבעות.

מיקי לוי: אין לו רוב.

<שגית אפיק: יש רביזיה על ההסתייגות שלפני הפרק להוספת סעיף המטרה להצעת חוק התכנית הכלכלית.

משה גפני: רגע.

משה גפני: מיקי, מה מצבנו?

משה גפני: שיבואו פקידי האוצר להצביע.

מנואל טרכטנברג: אנחנו נצביע אתכם.

מנואל טרכטנברג: אנחנו רוצים לגמור.

משה גפני: מי בעד הרביזיה?

משה גפני: בעד – 7

משה גפני: הרביזיה לא נתקבלה.

משה גפני: הרביזיה לא התקבלה.

משה גפני: אני לא מצביע על הרביזיות על פרק הבריאות מכיוון שאני רוצה עוד תשובות לגבי הנושא.

אורלי לוי אבקסיס: אולי נדחה את הדיון בנושא הזה של הבריאות ליום אחר?

מכלוף מיקי זוהר: אנחנו לא רוצים לפגוע בפריפריה.

מכלוף מיקי זוהר: גם הקואליציה וגם האופוזיציה.

מכלוף מיקי זוהר: גברתי ממשרד הבריאות.

מכלוף מיקי זוהר: אני רוצה לציין עובדה.

מכלוף מיקי זוהר: שוחחתי בנושא הזה עם האוצר ואפילו הגענו ללשכת השר.

מכלוף מיקי זוהר: שוחחתי בנושא הזה גם עם אגף התקציבים.

מכלוף מיקי זוהר: אני אומר לך שלא יהיה מצב שאנחנו חברי הקואליציה נסכים לאפשר פגיעה בפריפריה.

מכלוף מיקי זוהר: אם תצליחי להסביר ולשכנע את חברי הוועדה, כולל את חברי לאופוזיציה חברת הכנסת אורלי לוי שפועלת ימים כלילות למען הפריפריה שאין פגיעה בפריפריה, נוכל להצביע בעד העניין הזה.

מכלוף מיקי זוהר: בבקשה.

מכלוף מיקי זוהר: הבמה כולה שלך.

אורלי לוי אבקסיס: אין לה תשובה.

חבר טוב: אני אגיד מה אני יודעת.

משה גפני: יש לך תשובה מלאה?

חבר טוב: נעשה הפרדה.

חבר טוב: יש את החוק ויש את מה שהעלית.

אורלי לוי אבקסיס: יש לו השלכות ישירות על החוק.

חבר טוב: יש את מה שהעליתם בנושא המכתב של הפריפריה.

חבר טוב: אלה שני דברים שונים.

חבר טוב: אם אתם רוצים לתמוך בהם, זה לא אצלי.

חבר טוב: אני רק יכולה להגיד שלגבי המכתב הזה, בזמנו ניתנו מענקים לרופאים וזה הסתיים ב-2014.

חבר טוב: ב-2015 ניתן עוד כסף תוספתי.

חבר טוב: הכסף הזה היה מעבר להסכם והוא ניתן למקצועות במצוקה גם עם פקטור לפריפריה.

חבר טוב: הכסף הזה מסתיים ב-2015.

אורלי לוי אבקסיס: את אומרת שמצב הרפואה הציבורית בפריפריה טוב.

אורלי לוי אבקסיס: לא צריך לטפל בו עוד.

חבר טוב: לא אמרתי את זה.

אורלי לוי אבקסיס: משרד הבריאות פטר את עצמו והצליח ולכן בוא נעצור.

אורלי לוי אבקסיס: התורים עכשיו בפריפריה לא ארוכים יותר?

אורלי לוי אבקסיס: תשובה ממש לא מספקת ואפילו הזויה.

משה גפני: רויטל, הבנתי.

אורלי לוי אבקסיס: קודם היא אמרה שאין כוונה להפסיק את המענקים לפריפריה.

חבר טוב: אמרתי שאני לא מכירה את זה.

משה גפני: אני מבין שהכסף הסתיים באמצע 2015.

משה גפני: המשכתם את הנושא הזה והתברר שהסיפור של ההטבות לרופאים בפריפריה נחל הצלחה מרובה מעבר למה שצפו.

אורלי לוי אבקסיס: לכן היום תור לניתוח יומיים בפריפריה כי זאת הצלחה מרובה.

משה גפני: אגב, זה חוק שאנחנו יזמנו אותו.

משה גפני: המציאות היא שלקראת 2016 אין כסף.

משה גפני: בינתיים יש את כל הרופאים שנמצאים שם שמקבלים את השכר הגבוה כפי שסוכם.

מיקי רוזנטל: הם ממשיכים לקבל.

משה גפני: והם ממשיכים לקבל.

משה גפני: אין כסף ל-2016.

אורלי לוי אבקסיס: ועדיין התורים ארוכים.

משה גפני: יאיר פינס, מה אתה הולך להגיד לנו?

אורלי לוי אבקסיס: אל תגיד שהכסף נגמר.

אורלי לוי אבקסיס: תגיד מה אתם הולכים לעשות.

משה גפני: מה זה אל תגיד?

משה גפני: אם זה מה שהוא יגיד, זה מה שהוא יגיד.

משה גפני: מה אתם הולכים לעשות ב-2016?

<יאיר פינס: בשנת 2015, במהלך השנה - - -

משה גפני: תדבר באריכות כי בינתיים שגית אוכלת.

אורלי לוי אבקסיס: מגיע לה.

אורלי לוי אבקסיס: היא עובדת קשה.

<קריאה: ומניקה.

אורלי לוי אבקסיס: והיא כאן מהבוקר.

אורלי לוי אבקסיס: בואו נדחה ליום ראשון.

<קריאה: תמשיכו לעשות פיליבסטרים.

<קריאה: תמשיכו.

<קריאה: על המצפון שלכם.

באסל גטאס: למה שלא נדחה את זה ליום ראשון?

משה גפני: למה שנדחה?

משה גפני: מה יש לך לעשות בבית עכשיו?

<קריאה: אשתי והילדים שם, ואני כאן.

משה גפני: רבותיי, בואו נשמע תשובה.

<יאיר פינס: כבר בסוף שנת 2014 נגמרה המחויבות של הממשלה - - -

אורלי לוי אבקסיס: לאנשי הפריפריה.

<יאיר פינס: לתת את המענקים לפריפריה.

אראל מרגלית: איזה מענקים?

<יאיר פינס: רופא שבוחר ללכת לעבוד בפריפריה, הסכם הרופאים אפשר לנו לתת לו מענק.

אורלי לוי אבקסיס: זה כדי לעודד אנשים להגיע לפריפריה.

<יאיר פינס: אני מבקש להמשיך.

מיקי רוזנטל: כמה רופאים השתמשו בזה?

אורלי לוי אבקסיס: לא מספיק.

<יאיר פינס: בשנת 2015 בחנו את העניין.

<יאיר פינס: על אף שלממשלה לא הייתה מחויבות, בגלל הדאגה ובגלל הרצון להעביר רופאים לפריפריה, הוספנו עוד 75 מיליון שקלים.

<יאיר פינס: גם בשנת 2016 אנחנו נבחן את זה.

<יאיר פינס: נבחן את זה גם בהתאם לביקושים, בהתאם לצורך ובהתאם למקורות התקציביים בדיוק כמו שעשינו בשנת 2015.

<יאיר פינס: הכנסת לא חייבה אותנו, לא היה הסכם - - -

אורלי לוי אבקסיס: לא, לא, לא.

משה גפני: רגע.

משה גפני: תני לו לדבר.

<יאיר פינס: קיבלנו החלטה.

אראל מרגלית: מי זה קיבלנו?

<יאיר פינס: משרד האוצר יחד עם משרד הבריאות.

אורלי לוי אבקסיס: היה משבר הרופאים.

<יאיר פינס: לא קשור למשבר הרופאים.

אורלי לוי אבקסיס: המענקים התחילו במשבר הרופאים.

<יאיר פינס: לא קשור למשבר הרופאים.

<יאיר פינס: קיבלנו החלטה מקצועית להמשיך מענקים בפריפריה.

<יאיר פינס: ככל שנראה שזה אפקטיבי גם לשנת 2016 ושנמצא את המקורות התקציביים, נמשיך בזה.

אורלי לוי אבקסיס: אדוני היושב ראש, עד שהם לא ימצאו את המקורות התקציביים, אסור לנו לדון בפרק של הבריאות.

אורלי לוי אבקסיס: הם אומרים עכשיו כאילו נפתר המצב בפריפריה ועכשיו התורים שם מהירים.

יעל גרמן: יש עודף בתקציבים ובמיסים.

יעל גרמן: בגביית מיסים.

יעל גרמן: רק עכשיו שמענו על זה.

יעל גרמן: יש עודף של מיליארדים.

אורלי לוי אבקסיס: אבל הפריפריה לא במערך השיקולים שלהם.

יעל גרמן: כסף יש.

יעל גרמן: שלא יספרו שאין כסף.

משה גפני: אם יש כסף כמה שרוצים, למה את מתנגדת להבטחת הכנסה לאברכים שרעבים ללחם?

משה גפני: יש כסף.

יעל גרמן: גפני, עברנו את הפאזה הזאת.

משה גפני: לא עברתם שום דבר.

משה גפני: דברים מתחת לאדמה.

משה גפני: אל תגידו יש כסף.

משה גפני: אין כסף.

משה גפני: מה שנוגע לחרדים, אין כסף.

יעל גרמן: יש עודף בגביית מיסים.

יעל גרמן: יש כסף.

אראל מרגלית: אני מבקש לומר משהו ליאיר.

אראל מרגלית: תראה, אנחנו כולנו – גם אתה – עושים את המיטב.

אראל מרגלית: אנחנו רוצים להגיד לך בשקט איך אנחנו רואים את הדברים.

אראל מרגלית: המצב הוא מצב קטסטרופלי ביחס למרכז הארץ באופן כללי.

משה גפני: בפריפריה, נכון.

אראל מרגלית: כן.

אראל מרגלית: כולנו בעם ישראל – זאת לא אשמתך – עשינו עוול במשך שנים.

אראל מרגלית: אנחנו יושבים כאן על החוק ואין מצב שאנחנו כולנו לא נקבל ממך ואתה תקבל מאתנו את ההתחייבות להמשיך ולתקצב את זה.

אראל מרגלית: זה לא דבר סביר.

אראל מרגלית: אנשים היום מדברים על הטבות המס.

אראל מרגלית: זה לא דבר סביר.

אראל מרגלית: אנשים עומדים היום בתורים בלתי סבירים.

אראל מרגלית: המגוון שיש להם כרגע כדי לקבל שירות רפואי, הוא הרבה יותר נמוך מאשר במרכז הארץ.

אראל מרגלית: אם זה נותן איזושהי אפשרות לרופא צעיר או לרופאה צעירה לעבור לשם, לא יתכן שאנחנו נעמיד את זה על בלימה.

אראל מרגלית: קח אתה, תחשוב עוד פעם, קח את האחריות, אנחנו מאחוריך ותעשה את המהלך.

אראל מרגלית: לא נראה את החוק הזה בלי התחייבות שלכם באופן מלא.

אראל מרגלית: תשנה פאזה.

אראל מרגלית: שרת הבריאות קודם שינתה פאזה, עכשיו שר הבריאות הנוכחי לדעתי מוכן לשנות פאזה.

אראל מרגלית: קחו את העניין הזה.

יצחק וקנין: אראל, תשמע מה אני אומר.

יצחק וקנין: אני בא מהפריפריה ואני גר בה.

אורלי לוי אבקסיס: אני רוצה שגפני ישמע אותך.

יצחק וקנין: אני גר בפריפריה ואני מספר לכם סיפור מהחיים.

יצחק וקנין: עד לפני 15 שנים היו לנו מרפאות במושבים וכל יום הייתה באה אחות ורופא משפחה היה מגיע פעמיים בשבוע.

יצחק וקנין: סגרו את המרפאות במושבים ועשו לנו מרפאה אזורית.

יצחק וקנין: תבינו, זה קו עימות.

יצחק וקנין: סגרו את המרפאות ונתנו לנו מרפאה אזורית.

יצחק וקנין: אני שואל אתכם, כלה קשישים והמסכנים שחולים, איך הם יגיעו למרפאה האזורית כשאין אוטובוסים ואין תחבורה ואין כלום?

יצחק וקנין: אני מדבר באחריות.

יצחק וקנין: איך הם מגיעים?

יצחק וקנין: זאת אומרת, ככל שהמצב עובר, אנחנו חוזרים אחורנית בפריפריה.

יצחק וקנין: אני מדבר במלוא הרצינות.

יצחק וקנין: זה הזוי.

אורלי לוי אבקסיס: אתה צודק.

יצחק וקנין: איש זקן בפריפריה לא יכול לעשות אפילו זריקה.

יצחק וקנין: הוא לא יכול לעשות כלום כי קודם הוא הלך למרפאה, לוקחים אותו, עושים לו בדיקה פעמיים בשבוע אבל היום אין מרפאות ואין כלום.

יצחק וקנין: הכול באב אללה.

יצחק וקנין: זאת המציאות.

באסל גטאס: אתה רוצה שנסביר מה זה באב אללה?

יצחק וקנין: אני מציע לכם, ספחו חלק מאתנו ללבנון וחלק לירדן ותגמרו את העסק.

אורלי לוי אבקסיס: אתה יודע מה?

אורלי לוי אבקסיס: נראה לי שהאוצר עוד יהיה מוכן לשלם כסף.

מיקי רוזנטל: אחת הבעיות בדיונים בחוק ההסדרים היא שהדיון הוא לא רציני.

מיקי רוזנטל: אם היינו רוצים לקיים דיון רציני על הסוגיה, היינו צריכים לשאול את אגף התקציבים ואת משרד הבריאות למשל כמה מומחי לב יש בפריפריה לעומת המרכז, כמה רופאים פנימיים וכולי.

מיקי רוזנטל: אז היינו יכולים לקבל איזו תמונה אמיתית האם יש באמת עוד צורך להוסיף כסף כדי להמשיך לעודד עוד רופאים לעבור לפריפריה או לא.

מיקי רוזנטל: בדיון הזה הוא אומר שהכסף נגמר, אבל למה?

מיקי רוזנטל: כי לא צריך?

מיקי רוזנטל: כי המצב טוב?

משה גפני: אנחנו נעקוב אחרי זה.

משה גפני: אני גם אדבר עם השר.

משה גפני: חייבים להמשיך את התהליך הזה.

משה גפני: הבעיה בפריפריה לא הסתיימה ולא נגמרה אלא במידה מסוימת היא הולכת ומחריפה.

אורלי לוי אבקסיס: בעקבות החוק הזה היא תחריף יותר.

משה גפני: לא, לא קשור לחוק.

משה גפני: אנחנו נקיים דיון מעקב ואני אדבר עם השר.

משה גפני: אני לא רוצה עכשיו לצאת באמצע כדי לדבר אתו אבל אני אדבר אתו.

משה גפני: זה חייב להימשך.

משה גפני: אני מודה לך על מה שאמרת לנו.

משה גפני: אני מבקש לעבור להצבעות.

אורלי לוי אבקסיס: על מה?

אורלי לוי אבקסיס: על פרק הבריאות?

משה גפני: כן.

אורלי לוי אבקסיס: לא.

מיקי רוזנטל: לא.

מיקי רוזנטל: אמרנו שעד שלא יהיו תשובות, לא נצביע.

משה גפני: בסדר.

משה גפני: הצעת חוק ההתייעלות הכלכלית (רישום מקרקעין ביישובי מיעוטים).

אורלי לוי אבקסיס: אתה עובר לפרק אחר.

משה גפני: כן.

אורלי לוי אבקסיס: עד מתי הדיונים?

משה גפני: נראה.

משה גפני: אני לא בטוח.

משה גפני: יש הסתייגויות לפרק יישובי המיעוטים?

<שגית אפיק: כן.

<שגית אפיק: הסתייגות של המחנה הציוני.

באסל גטאס: יש לך את ההסתייגות?

<שגית אפיק: כן.

<שגית אפיק: צילמנו והחזרנו לך.

באסל גטאס: מבחינתנו כל מה שאת אומרת היום, קדוש.

<שגית אפיק: ההסתייגות הראשונה שיש לנו היא לסעיף 9 בו יש הגדרה ליישוב מיעוטים.

<שגית אפיק: המחנה הציוני מבקש להגדיר את יישוב המיעוטים במקום "שמונים אחוזים לפחות מתושביו אינם יהודים" יבוא "51 אחוזים מתושביו אינם יהודים".

<שגית אפיק: אנחנו נמצאים בעניין רישום מקרקעין ביישובי מיעוטים.

<שגית אפיק: המחנה הציוני מבקש שהגדרת יישוב מיעוטים יהיה 51 אחוזים מתושביו אינם יהודים במקום שמונים אחוזים מתושביו אינם יהודים.

משה גפני: מי בעד ההסתייגות?

באסל גטאס: אפשר להעיר לעניין?

<שגית אפיק: זה של המחנה הציוני.

<שגית אפיק: תכף תהיה ההסתייגות שלך.

אורלי לוי אבקסיס: שמישהו ינמק את ההסתייגות.

משה גפני: לא, לא מנמקים הסתייגות.

אראל מרגלית: הנימוק הוא שאם יש ישוב מעורב שלמעלה מחמישים אחוזים מתושביו אינם יהודים, מבחינתנו הוא ישוב מיעוטים.

משה גפני: בסדר.

משה גפני: מי בעד?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: שמונה נגד שבעה.

משה גפני: ההסתייגות לא התקבלה.

<שגית אפיק: הסתייגות של חבר הכנסת באסל גטאס.

אראל מרגלית: רגע.

אראל מרגלית: יש לנו עוד הסתייגויות.

אראל מרגלית: יש לנו ארבע הסתייגויות.

<שגית אפיק: על יישובי המיעוטים?

<שגית אפיק: רק אחת.

אראל מרגלית: לסעיף 11.

<שגית אפיק: זה כבר הגדלת היצע הדירות.

<שגית אפיק: זה לא החלק הזה.

אורלי לוי אבקסיס: הרביזיה נרשמה?

משה גפני: על זה אתם מבקשים רביזיה?

אורלי לוי אבקסיס: לא, על ההסתייגות שנפלה.

משה גפני: את מבקשת רביזיה על זה?

אורלי לוי אבקסיס: אני רוצה לבזבז את הזמן.

משה גפני: בסדר.

מיקי רוזנטל: אל תגידי את זה.

יצחק וקנין: את לא צריכה לבשל לשבת?

אורלי לוי אבקסיס: חמי החליט לעשות לי שבת.

משה גפני: אורלי, זה חוק שמיטיב עם המיעוטים.

משה גפני: אם אתם רוצים להגיש הסתייגויות ולהגיש רביזיות, בסדר.

משה גפני: אני אשנה עכשיו את השיטה.

באסל גטאס: אדוני היושב ראש, אני הגשתי הסתייגויות והייתי בקשר עם האוצר במשך מספר השעות האחרונות.

באסל גטאס: אני רוצה להסביר את הבעיה ולהסביר את ההסתייגות.

משה גפני: יש לך הסתייגויות?

באסל גטאס: כן, הגשתי אותן.

משה גפני: בבקשה, תגיד.

באסל גטאס: בהגדרה הקיימת של יישובי מיעוטים, חלק מהישובים - אני אמנה אותם – כמו תרשיחא לדוגמה שהוא כפר ערבי שמכיל מספר אלפי תושבים אבל בגלל האיחוד שלו עם מעלות, הפך להיות מעלות תרשיחא.

משה גפני: עם כל הכבוד היה דיון על זה.

באסל גטאס: הסתייגנו אז.

משה גפני: בסדר.

משה גפני: כל חברי הכנסת הערבים היו כאן.

באסל גטאס: הסתייגנו.

משה גפני: בסדר.

באסל גטאס: מה בסדר?

באסל גטאס: הסתייגנו.

משה גפני: יש לך הסתייגות.

משה גפני: אתה לא יכול עכשיו להתחיל דיון על זה.

משה גפני: אמרת את זה בישיבה.

משה גפני: בואו נצביע על ההסתייגות.

משה גפני: זה חוק שמיטיב עם יישובי המיעוטים.

באסל גטאס: אבל חלק יוצא החוצה.

באסל גטאס: השאלה איך אנחנו לא מפלים חלק מהתושבים בגלל שהם נמצאים בישובים או נמצאים לדוגמה במועצה אזורית.

משה גפני: אני לא יודע לפתור את זה.

באסל גטאס: אני מושך את ההסתייגות.

באסל גטאס: בסופו של דבר אנחנו רוצים להגיע להטבות.

משה גפני: יש שבע הסתייגויות שלך.

משה גפני: אתה מושך אותן?

באסל גטאס: לא.

באסל גטאס: אני מושך את הראשונה לגבי ההגדרה מה זה ישוב ערבי.

באסל גטאס: ישוב מיעוטים.

משה גפני: את שש ההסתייגויות האחרות אתה משאיר?

באסל גטאס: בוא נתקדם.

באסל גטאס: אחת-אחת.

משה גפני: בסדר.

<שגית אפיק: אתה מוותר על הזכות של לאחר "נמכרה זכות" יבוא "לרבות לפני כניסת סעיף זה לתוקף".

<שגית אפיק: על זה אתה מוותר?

באסל גטאס: על זה אני רוצה שנצביע.

<שגית אפיק: על זה אתה רוצה להצביע.

באסל גטאס: כן.

מיקי רוזנטל: לא שמענו מה ההסתייגות.

משה גפני: אני מבקש להפסיק לדבר.

משה גפני: אני הבנתי עכשיו את כל התכנית.

משה גפני: הבנתי.

משה גפני: עכשיו הכול ילך על פי התקנון.

משה גפני: חשבתי שבשתי דקות אנחנו מסיימים את הנושא הזה.

משה גפני: הבנתי.

משה גפני: העיקרון ברור.

אורלי לוי אבקסיס: אני מקוזזת לעשר דקות.

משה גפני: את יכולה להיות מקוזזת לשעתיים.

מיקי רוזנטל: הרי את מקוזזת לו.

משה גפני: אני הבנתי את המסר.

מיקי רוזנטל: רגע, מה קרה?

משה גפני: לא רוצה שום דבר.

משה גפני: מספיק.

משה גפני: הכול בסדר.

משה גפני: תקריאי את ההסתייגות.

<שגית אפיק: אני מקריאה.

<שגית אפיק: הפרק הזה עוסק בהקלות לעניין רישומים בקרקעות ביישובי מיעוטים.

<שגית אפיק: מבקש חבר הכנסת באסל גטאס שזה יתרחש גם באופן רטרואקטיבי ולא רק קדימה.

משה גפני: מי בעד ההסתייגות?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

באסל גטאס: אני מושך את כל ההסתייגויות האחרות, אבל הסעיף עצמו, סעיף (ב) בחוק, הם שינו את הנוסח.

באסל גטאס: צריך להקריא אותו בנוסח החדש.

<שגית אפיק: אני אקריא.

<שגית אפיק: כשהיושב ראש יגיד שהוא מצביע על הסעיפים ולא יהיו יותר הסתייגויות, אני אקריא.

<שגית אפיק: יש לי את התיקון ואני אקריא אותו.

משה גפני: תקראי בבקשה.

באסל גטאס: רק שגפני לא יתרגז.

משה גפני: לא מתרגז.

משה גפני: אני הבנתי את המסר.

משה גפני: בסדר.

משה גפני: על כל דבר כאן נשב ימים ולילות.

באסל גטאס: זה היה לעניין.

<שגית אפיק: בעמוד 2.

<שגית אפיק: לבקשת הוועדה, "ובלבד שהמנהל אישר כי הרוכש דיווח להנחת דעתו של המנהל".

<שגית אפיק: אנחנו מורידים את המילים "להנחת דעתו של המנהל".

<שגית אפיק: הוועדה ביקשה שתהיה כמה שפחות בירוקרטיה בעניין הזה ולכן יש כאן הסכמה של האוצר להוריד את המילים.

<שגית אפיק: בסיפא ייאמר - כרגע זה מופיע שהוא יצטרך בעצם לדווח לגבי כל מכירה קודמת על פרטי הזכות במקרקעין, פרטי העסקה ופרטי הכספים הידועים לו – "הצהיר הרוכש כי לא ידועים לו פרטי העסקאות הקודמות, יראו אותו כמי שלא ידע עליהן".

<שגית אפיק: זאת בעצם התוספת שהיא למעשה הקלה.

<שגית אפיק: אתה יכול להצביע על סעיף 9 שמופיע אצלכם.

משה גפני: מי בעד?

משה גפני: מי נגד?

משה גפני: אין.

משה גפני: בעד – רוב

משה גפני: סעיף 9 נתקבל.

משה גפני: סעיף 9 התקבל.

<שגית אפיק: חוק מס רכוש וקרן פיצויים.

משה גפני: סעיף 12.

משה גפני: מי בעד אישור סעיף 12?

משה גפני: מי נגד?

משה גפני: בעד – רוב

משה גפני: סעיף 12 נתקבל.

משה גפני: סעיף 12 אושר.

משה גפני: הפרק הזה אושר.

בצלאל סמוטריץ': בסיום הפרק, אפשר להעיר הערה?

משה גפני: כן.

בצלאל סמוטריץ': העלינו כאן היום המון צרכים תקציביים של היתומים ושל הרופאים בפריפריה ואני חושב שיש כאן המון כסף שאם האוצר יגבה אותו, יהיה לו.

משה גפני: איפה?

בצלאל סמוטריץ': בחובות המס ביישובים של בני המיעוטים.

משה גפני: ביישובי המיעוטים.

בצלאל סמוטריץ': בוודאי.

משה גפני: אני אציע להם את זה.

בצלאל סמוטריץ': אם הם גברים ויגבו, יהיה להם המון המון המון כסף לפריפריה.

בצלאל סמוטריץ': אני אשמח אם האופוזיציה, אראל וזהבה שכל כך דואגים לפריפריה.

זהבה גלאון: הבנו.

יצחק וקנין: בצלאל, אתה תהיה הגובה.

יצחק וקנין: מה שתגבה, תיקח.

בצלאל סמוטריץ': אתה לוקח בחשבון שעשרים אחוזים מאזרחי המדינה לא משלמים מיסים.

בצלאל סמוטריץ': עשרים אחוזים מהאוכלוסייה לא משלמת מיסים ואחר כך מדברים על הפריפריה.

יצחק וקנין: הוא אומר שאצל המיעוטים יש הרבה כסף שצריך לגבות אותו.

יצחק וקנין: אמרתי לו שנשים אותו גובה ושייקח את הכול.

בצלאל סמוטריץ': חסר כסף אבל אין לכם אומץ להתעסק עם זה.

בצלאל סמוטריץ': בשבע השנים האחרונות התעסקתי בזה ואני יודע.

משה גפני: תודה רבה.

משה גפני: אנחנו מקבלים את ההצעה שלך.

בצלאל סמוטריץ': פינס מסכים?

משה גפני: לא, אני במשא ומתן אתו.

משה גפני: מה הצעת?

בצלאל סמוטריץ': אני אומר שיש כאן מאות מיליוני שקלים.

מיקי רוזנטל: אחר כך אתה אומר שאנחנו עושים פיליבסטר.

מיקי רוזנטל: חצי מהזמן אתם מבזבזים כאן ואחר כך אנחנו אשמים.

משה גפני: פינס, בבקשה.

משה גפני: הוא רוצה לשמוע על הפריפריה.

<יאיר פינס: אני אתחיל מהסוף.

<יאיר פינס: החוק הזה לא פוגע בפריפריה.

<יאיר פינס: נקודה.

<יאיר פינס: להפך.

<יאיר פינס: עצם זה שאנחנו מורידים את המחירים, בעצם המהלך של הורדת המחירים, הורדת השכר, זה מחזק את הפריפריה.

<יאיר פינס: זה מגדיל את התמריץ של כוח האדם, קרי הרופאים, לעבוד במערכת הציבורית.

<יאיר פינס: בפריפריה יש מערכת ציבורית ועל אף זאת, מכיוון שהוועדה העלתה כמה פעמים את נושא הפריפריה, בלי שום קשר לתכלית החוק, הוספנו סעיף שהוקרא על ידי היועצת המשפטית של הוועדה שאומר שתכניות השב"ן - - -

אראל מרגלית: מה מספר הסעיף?

<יאיר פינס: 342א.

משה גפני: אתם לא הוספתם את זה.

<יאיר פינס: הוועדה הוסיפה.

משה גפני: זה נכון שאנחנו לא יכולים להוסיף שום דבר אבל אנחנו הוספנו את זה.

<יאיר פינס: הוועדה הוסיפה.

משה גפני: אנחנו הוספנו את זה ואתם הסכמתם.

אראל מרגלית: תקריא בבקשה את הסעיף.

<יאיר פינס: אני מקריא.

<יאיר פינס: "לא תאושר תכנית לשירותי בריאות נוספים - קרי הביטוח המשלים, הכסף הפרטי שאנחנו משלמים - לעניין החלק הכולל כיסוי לניתוחים ולא תותר לשיווק תכנית ביטוח הכוללת ביטוח לניתוחים או שינוי בתכנית כאמור אלא אם כן נוכח השר או המפקח על הביטוח לפי העניין כי יש לקופת החולים או לחברת הביטוח לפי העניין הסדרי ניתוח שיש בהם להבטיח לעמיתים או למבוטחים גישה להיקף מספק של מנתחים וניתוחים הן מבחינת מגוון המנתחים וסוגי הניתוחים והן מבחינת פריסתם הגיאוגרפית לרבות פריסה בפריפריה".

<יאיר פינס: קרי, החוק לא פוגע בפריפריה אלא להפך.

אורלי לוי אבקסיס: אתם סוגרים את הטפטפת.

משה גפני: תודה רבה.

משה גפני: רביזיות.

משה גפני: תקריאי.

<שמרית גיטלין שקד: רביזיה ראשונה להסתייגות של חברת הכנסת אורלי לוי לעניין שם הפרק.

אורלי לוי אבקסיס: מה עם התקציב?

אורלי לוי אבקסיס: איפה הכסף להחלת החוק בפריפריה?

אורלי לוי אבקסיס: אדוני היושב ראש, מה קרה?

אורלי לוי אבקסיס: למה אתה נותן לדבר כזה לעבור בלי כסף לפריפריה?

משה גפני: מי בעד?

אורלי לוי אבקסיס: מה קורה כאן?

אורלי לוי אבקסיס: מיקי, אתה אמרת שזה לא יעבור, אז שלא תעביר.

אורלי לוי אבקסיס: בוודאי שזה פוגע בפריפריה.

מכלוף מיקי זוהר: זה לא פוגע.

אורלי לוי אבקסיס: בוןודאי שזה פוגע.

משה גפני: מי בעד הרביזיה?

משה גפני: בעד – 6

משה גפני: הרביזיה לא נתקבלה.

משה גפני: שבעה נגד שישה.

משה גפני: הרביזיה לא התקבלה.

מכלוף מיקי זוהר: המהות של החוק מעודדת תעסוקה בפריפריה.

<שמרית גיטלין שקד: רביזיה על ההסתייגות השנייה של חבר הכנסת מיקי רוזנטל והמחנה הציוני ויש עתיד שתהיה חובה לא רק לעשות - - -

אורלי לוי אבקסיס: אני מבקשת דיון סיעתי.

זהבה גלאון: תוסיפי אותנו.

משה גפני: מי בעד הרביזיה?

אורלי לוי אבקסיס: אנחנו רוצים דיון.

משה גפני: מי נגד?

אורלי לוי אבקסיס: אדוני היושב ראש, אנחנו רוצים התייעצות סיעתית.

משה גפני: באמצע ההצבעות לא.

אורלי לוי אבקסיס: זה על רביזיה.

אורלי לוי אבקסיס: אתה אמרת קודם שהרביזיה זה משהו אחר.

משה גפני: לא.

משה גפני: הרביזיה זה משהו אחר אם את רוצה שבע נגד שבע.

משה גפני: באמצע הצבעות אין התייעצות סיעתית.

אורלי לוי אבקסיס: מה קרה שהפריפריה כבר לא מעניינת אותך?

אורלי לוי אבקסיס: אמרתם שבלי פתרון לפריפריה לא תצביעו.

משה גפני: הצבעה

משה גפני: נגד – 7

משה גפני: הרביזיה לא התקבלה.

משה גפני: הרביזיה הבאה.

אורלי לוי אבקסיס: זאת שערורייה.

אורלי לוי אבקסיס: אחרי שחשפנו כאן את המכתב אתם עוברים לסדר היום.

אורלי לוי אבקסיס: זאת שערורייה.

אורלי לוי אבקסיס: זאת פשוט שערורייה.

מכלוף מיקי זוהר: היא לא נפגעת.

מכלוף מיקי זוהר: נקודה.

אורלי לוי אבקסיס: זאת פשוט שערורייה.

<שמרית גיטלין שקד: סעיף 342א.

<שמרית גיטלין שקד: הסתייגות של כל סיעות האופוזיציה למעט הרשימה המשותפת.

<שמרית גיטלין שקד: בסעיף 342א על פי קריטריונים שונים שייקבעו.

משה גפני: מי בעד הרביזיה?

משה גפני: מי נגד?

משה גפני: בעד – 6

משה גפני: הרביזיה לא נתקבלה.

משה גפני: הרביזיה לא התקבלה.

אורלי לוי אבקסיס: וקנין, על הפריפריה?

<שמרית גיטלין שקד: רביזיה על ההסתייגות של חברת הכנסת אורלי לוי, תוספת המילה "וזמינותם".

משה גפני: מי בעד הרביזיה?

משה גפני: מי נגד?

יעל גרמן: אין שום סיבה שלא נקבל את ה-75 מיליון.

אורלי לוי אבקסיס: אני פשוט לא מבינה מה קורה כאן.

משה גפני: מי נגד?

משה גפני: בעד – 6

משה גפני: הרביזיה לא נתקבלה.

משה גפני: הרביזיה לא התקבלה.

אורלי לוי אבקסיס: אני רוצה נושא חדש.

<שמרית גיטלין שקד: הסתייגות של יש עתיד - - -

אורלי לוי אבקסיס: אני רוצה נושא חדש.

<שמרית גיטלין שקד: רביזיה על הסתייגות של יש עתיד לעניין אישור ועדת העבודה והרווחה לגבי סעיף 345.

משה גפני: מי בעד הרביזיה?

אורלי לוי אבקסיס: גברתי היועצת המשפטית, אני רוצה נושא חדש.

<שמרית גיטלין שקד: כבר היה נושא חדש.

אורלי לוי אבקסיס: לא.

אורלי לוי אבקסיס: בעקבות הגשת המכתב.

אורלי לוי אבקסיס: בואו נדון בזה בוועדת הכנסת.

משה גפני: מי נגד?

משה גפני: בעד – 6

משה גפני: הרביזיה לא נתקבלה.

משה גפני: הרביזיה לא התקבלה.

אורלי לוי אבקסיס: אני מבקשת נושא חדש.

אורלי לוי אבקסיס: שיירשם בפרוטוקול.

משה גפני: נושא חדש כבר נדון.

אורלי לוי אבקסיס: לא, נושא חדש לא נדון.

אורלי לוי אבקסיס: ההסכם הזה לגבי הרופאים.

משה גפני: נדון.

משה גפני: מבחינה משפטית הוא נדון.

אורלי לוי אבקסיס: לא, הוא לא נחשף.

משה גפני: הרביזיה הבאה.

אורלי לוי אבקסיס: ההסכם לא נחשף.

<שמרית גיטלין שקד: רביזיה על הסתייגות של חברת הכנסת אורלי לוי - - -

אורלי לוי אבקסיס: אני אגיע ליועץ המשפטי לכנסת.

אורלי לוי אבקסיס: השאלה היא פשוטה.

אורלי לוי אבקסיס: בדיוק כמו שהיה בהסכם הפנסיוני.

אורלי לוי אבקסיס: רגע, אני מבקשת שיירשם בפרוטוקול שאני ביקשתי.

משה גפני: מה הרביזיה?

<שמרית גיטלין שקד: על הסתייגות של חברת הכנסת אורלי לוי.

אראל מרגלית: אנחנו רוצים התייעצות סיעתית.

משה גפני: באמצע הצבעה אין התייעצות סיעתית.

משה גפני: אחרי ההצבעה תבקשו התייעצות סיעתית.

משה גפני: מי בעד הרביזיה?

אורלי לוי אבקסיס: לא.

אורלי לוי אבקסיס: אנחנו רוצים התייעצות סיעתית.

מכלוף מיקי זוהר: ברגעים אלו, כל הצבעה שלכם נגד הפריפריה.

אורלי לוי אבקסיס: באמת?

אורלי לוי אבקסיס: מיקי, אחרי המכתב שראית?

משה גפני: מי נגד?

מיקי רוזנטל: תגידו שנכנסתם לאוצר.

אורלי לוי אבקסיס: מיקי, איך זה מתיישב לך עם הדיפרנציאלי?

מכלוף מיקי זוהר: אתם נגד הפריפריה.

משה גפני: הצבעה

משה גפני: נגד – 7

משה גפני: הרביזיה לא התקבלה.

משה גפני: אנחנו מצביעים על החוק.

<שמרית גיטלין שקד: רגע.

<שמרית גיטלין שקד: יש עוד הסתייגות.

אורלי לוי אבקסיס: אני רוצה לנמק נושא חדש.

אורלי לוי אבקסיס: מותר לי לנמק נושא חדש?

משה גפני: לא.

מיקי לוי: כל מי שמצביע עכשיו, מצביע נגד הפריפריה.

מיקי לוי: זאת המשמעות.

אורלי לוי אבקסיס: אני אדאג לכך שיבוטלו ההצבעות.

אורלי לוי אבקסיס: אנחנו נדאג לכך שיבוטלו כל ההצבעות.

מכלוף מיקי זוהר: החוק הזה לטובת הפריפריה.

אראל מרגלית: מותר לנו התייעצות סיעתית.

אורלי לוי אבקסיס: אתה הזוי, מיקי, אם אתה אומר שזה לטובת הפריפריה.

אורלי לוי אבקסיס: אין לך מושג על מה אתה מדבר.

מכלוף מיקי זוהר: את יכולה להגיד עלי הכול אבל את לא יכולה להגיד עלי הזוי.

מיקי לוי: אם הייתי רואה ב-2016 עוד 75 מיליון שקלים, הייתי אומר לך בסדר אבל אין את זה ולכן זה לא בסדר.

אורלי לוי אבקסיס: אפילו וקנין אומר שזה לא לטובת הפריפריה.

מיקי לוי: לא ממשיכים רופאים ללכת לפריפריה.

מיקי לוי: היה צריך ב-2016 לצבוע עוד 75 מיליון שקלים.

אורלי לוי אבקסיס: אנחנו רוצים נושא חדש.

אורלי לוי אבקסיס: ההסכם משנה את מהות החוק.

משה גפני: הרביזיה הבאה.

<שמרית גיטלין שקד: על ההסתייגות של חברת הכנסת אורלי לוי על החרגת הפריפריה.

אורלי לוי אבקסיס: המסמך שהוגש כאן משנה את מהות החוק.

משה גפני: מי בעד ההסתייגות של אורלי לוי על החרגת הפריפריה?

אראל מרגלית: אני מבקש לספור.

אראל מרגלית: אני רואה שעכשיו המספר הרבה יותר קרוב.

משה גפני: מי נגד?

משה גפני: בעד – 7

משה גפני: הרביזיה לא נתקבלה.

משה גפני: הרביזיה לא התקבלה.

אורלי לוי אבקסיס: אנחנו מבקשים נושא חדש.

אורלי לוי אבקסיס: אני רוצה לנמק.

משה גפני: לא.

אראל מרגלית: אנחנו רוצים התייעצות סיעתית.

אורלי לוי אבקסיס: אני רוצה לנמק למה אנחנו רוצים נושא חדש.

משה גפני: אני לא מאפשר.

אורלי לוי אבקסיס: אבל מותר לנו.

מיקי לוי: תוסיפו עוד 75 מיליון שקלים, נצביע אתכם.

אראל מרגלית: בדיוק.

אראל מרגלית: נתייעץ על זה ונראה איך לעשות את זה.

משה גפני: אני לפנים משורת הדין, אין אפשרות לדון בנושא חדש.

אורלי לוי אבקסיס: בוודאי שיש.

אורלי לוי אבקסיס: אני אגיד לך למה.

משה גפני: לא, אני לא רוצה לשמוע.

אורלי לוי אבקסיס: המסמך הזה לא הוצג בפנינו.

משה גפני: לפנים משורת הדין, לפני שאנחנו עוברים להצבעה על החוק, אני - - -

יעל גרמן: לפני הצבעות זה לא לפנים משורת הדין.

יעל גרמן: זה על פי הדין.

אורלי לוי אבקסיס: נכון.

אורלי לוי אבקסיס: לא התחילו הצבעות על החוק.

משה גפני: את התחלת לדבר כמו אגף התקציבים באוצר.

משה גפני: פעם את מנמקת דבר כך ואחרי חמש דקות הפוך.

יעל גרמן: חשבתי שזה אתה.

משה גפני: אני לא.

משה גפני: אני לא.

משה גפני: אני מסכים עם זה שעושים פיליבסטר.

משה גפני: לא אמרתי כלום.

משה גפני: את אמרת קודם שלא מבקשים התייעצות סיעתית כאשר יש הצבעה.

אורלי לוי אבקסיס: אבל סיימנו עם הרביזיות ועוד לא התחלנו הצבעות.

משה גפני: חבל על הזמן.

משה גפני: אני נעתר לבקשתך ואני נעתר לבקשתכם.

משה גפני: בעוד חמש דקות יהיו הצבעות על החוק.

משה גפני: אני מחדש את הישיבה.

משה גפני: אני מבקש לומר לגבי היתומים שיש סיכום ביניים.

משה גפני: אני חונכתי משחר נעוריי שכאשר יש אפליה וקיפוח, במיוחד ליתומים, צריך לשים את כל הדברים האחרים בצד ולטפל בזה.

משה גפני: בעבר טיפלתי בכמה מקרים כאלה – אמרתי את זה גם קודם עת לא הייתם כאן – ופנו אלי בעניין הזה.

משה גפני: יש אפליה כלפי היתומים.

משה גפני: ישבנו עם משרד האוצר והגענו לסיכום שהוא סיכום ביניים כי היתומים עדיין לא מסכימים.

משה גפני: בהתחלה היה מדובר שזה יהיה 7.5 מיליון שיפתרו את הבעיה ואחרי כן התברר שיש יותר אנשים ודיברנו על 9.5 מיליון.

משה גפני: יש כאן עוד קבוצה שצריך גם אותה להכליל כך שמדובר על 12 מיליון שקלים.

זהבה גלאון: בדיחה.

זהבה גלאון: כל משפחה תקבל פחות ממאה אלף שקלים.

משה גפני: לא.

משה גפני: כל משפחה תקבל 150 אלף שקלים.

אורלי לוי אבקסיס: קודם היה הסדר יותר טוב.

משה גפני: על כל פנים, כרגע זה מה שמשרד האוצר מוכן לתת.

משה גפני: אין סיכום על העניין הזה.

משה גפני: גם היתומים לא מסכימים וגם אנחנו במשא ומתן.

משה גפני: התחלנו את הבוקר בזה שלא היה לעניין הזה שקל.

משה גפני: אגף התקציבים לא הסכים לממן את זה.

משה גפני: לא הסכים לתת שקל ואנחנו דרשנו.

משה גפני: הייתה דרישה של יושב ראש הכנסת, הייתה דרישה של שר הרווחה חיים כץ.

משה גפני: גם במשרד האוצר כמה גורמים – לא אגף התקציבים - דרשו את העניין הזה וכמובן אנחנו.

משה גפני: כרגע הסיכום הוא 12 מיליון שקלים, 150 אלף שקלים למשפחה.

משה גפני: היתומים לא מסכימים ואנחנו בהמשך משא ומתן.

משה גפני: אנחנו כנראה נמשיך את זה ביום ראשון.

משה גפני: סמוטריץ' מבקש 15 מיליון שקלים ואני מציעה שתורידו את זה מהכספים הייחודיים שלכם.

משה גפני: לא, סליחה, נמחק מהפרוטוקול.

בצלאל סמוטריץ': רציתי להגיד שנוריד את זה מהאברכים אבל אני לא כמוך ולא אחזיר לך.

בצלאל סמוטריץ': זה סיפור מביך.

משה גפני: אברכים יש גם לכם.

משה גפני: לא משנה.

משה גפני: סתם.

משה גפני: אני חוזר בי.

משה גפני: אני חוזר בי.

בצלאל סמוטריץ': אני רק אומר שזה סיכום מביש ואנחנו לא נסכים לו.

זהבה גלאון: אדוני, אני רוצה להעיר הערה.

משה גפני: שהוא סיכום מביש אי אפשר להגיש מכיוון שזה טבעו של משר ומתן.

משה גפני: התחלנו באפס, עלינו קצת, התקדמנו.

משה גפני: הערב אנחנו ב-12 מיליון.

בצלאל סמוטריץ': נעלה עוד קצת.

משה גפני: בסדר.

משה גפני: זה מה שנעשה.

זהבה גלאון: אדוני, בוא נגיד ש-12 מיליון זה יותר מאפס.

זהבה גלאון: אני לא מזלזלת בזה.

זהבה גלאון: עדיין אני חושבת שזאת שערורייה.

זהבה גלאון: אני חושבת שאנחנו הולכים לאשר כאן חוקים שיש להם סכומים שאוספים אותם מהגורן ומהיקב.

זהבה גלאון: אני מכירה את יושב ראש הוועדה - - -

משה גפני: לא, אל תגידי את זה כי עכשיו מה שלא יקבלו, אני אשם.

זהבה גלאון: לא, אני לא אומרת את זה.

זהבה גלאון: אני מכירה אותך הרבה שנים ואני יודעת מה אתה יכול לעשות.

משה גפני: אני אעשה מה שאני יכול.

זהבה גלאון: אבל אנחנו צריכים לקבל כאן גם החלטה של הוועדה.

זהבה גלאון: אפשר לקבל החלטה של הוועדה.

זהבה גלאון: בעניין הזה אין כאן אופוזיציה וקואליציה.

משה גפני: נכון.

זהבה גלאון: אפשר לקבל החלטה שיש דברים שאתה לא מאשר עד שהדבר הזה ייפתר בצורה שהיא לא 12 מיליון שקלים.

זהבה גלאון: אנחנו מכירים גם את השיטות האלה ואדוני עשה את זה לא פעם ולא פעמיים.

משה גפני: לא במקרה הזה.

זהבה גלאון: והגעת להישגים מאוד גבוהים.

זהבה גלאון: אם האוצר לא מוכן לאשר יותר מזה, אני חושבת שזה אחד הדברים היותר מבישים.

זהבה גלאון: תראה מה עבר כאן היום.

משה גפני: אני אשתדל.

זהבה גלאון: לא.

זהבה גלאון: אני רוצה שנקבל כאן החלטה.

זהבה גלאון: אי אפשר לעבור על זה ככה לסדר היום.

אורלי לוי אבקסיס: אני רוצה להצטרף לדברים של זהבה.

משה גפני: יש כאן פרטים שאני לא רוצה להגיד אותם כי אנחנו בישיבה ואני לא רוצה שיצאו.

זהבה גלאון: מקובל עלי.

משה גפני: צריך לדעת את תמונת המצב הכוללת.

זהבה גלאון: בסדר.

זהבה גלאון: סומכת עליך שתדע.

משה גפני: אני אבקש שאחרי הישיבה או באיזשהו שלב תראי את הפרטים.

משה גפני: 12 מיליון, אי אפשר לזלזל בסכום הזה.

זהבה גלאון: אני אמרתי את זה מראש.

משה גפני: אני מדבר לגבי האנשים האלה.

משה גפני: אי אפשר לזלזל בעניין הזה.

משה גפני: אני מסכים שצריך להמשיך את המשא ומתן ואני אראה לך את הפרטים.

משה גפני: את תראי אחרי כן את הפרטים.

משה גפני: אני לא חושב שזה נכון לומר אותם כאן.

משה גפני: אנחנו צריכים לדאוג ליתומים ולא לעשות את החשבונות האחרים.

משה גפני: אני אעשה את כל מה שאני יכול.

זהבה גלאון: מקובל עלי.

זהבה גלאון: סומכים עליך ונרצה להיות אתך בחלק הזה.

משה גפני: אנחנו עוברים לפרק הבריאות.

זהבה גלאון: אני מבינה שאתה לא מתחיל היום את המיסוי.

משה גפני: תכף אני אעבור לזה.

משה גפני: יש לכם עוד הסתייגויות?

משה גפני: הצבענו עליהן.

אורלי לוי אבקסיס: יש לנו הסתייגות.

אורלי לוי אבקסיס: הגשנו הצעה.

משה גפני: אין תשובה.

משה גפני: הם בודקים ואין תשובה.

אורלי לוי אבקסיס: אולי כדאי לחכות עד שנקבל תשובה.

משה גפני: לא.

אורלי לוי אבקסיס: אחר כך לא יהיה להם אינטרס לתת לנו תשובה חיובית.

אורלי לוי אבקסיס: ברגע שאנחנו נמשיך, מה יהיה?

משה גפני: אני לא מקבל מהם תשובה.

משה גפני: אין לי סבלנות אליהם.

משה גפני: באמת.

באסל גטאס: סבלנות למי?

משה גפני: לאגף התקציבים.

אורלי לוי אבקסיס: אז בוא נחכה.

משה גפני: אין מה לחכות.

אורלי לוי אבקסיס: אתה מוכר את כלי המיקוח שלנו.

משה גפני: בסדר.

משה גפני: אני מציע להצביע על פרק הבריאות.

אורלי לוי אבקסיס: בלי לקבל שום הבטחה על כלום?

אורלי לוי אבקסיס: לא על הרופאים בפריפריה?

משה גפני: בינתיים עוד לא.

אורלי לוי אבקסיס: אז למה להצביע?

אורלי לוי אבקסיס: זה כלי המיקוח.

משה גפני: לחכות עכשיו?

אורלי לוי אבקסיס: כן.

זהבה גלאון: כן.

אראל מרגלית: נעשה משהו אחר.

מיקי רוזנטל: נצביע על זה ביום ראשון.

אראל מרגלית: העניין הוא שאנחנו רוצים לתמוך.

משה גפני: כמה סנדביצ'ים אני צריך לאכול אתם כדי להביא תשובה חיובית?

אראל מרגלית: בוא נשים את זה רגע בצד.

משה גפני: את מתנגדת לחוק הזה?

יעל גרמן: תקשיב לי, אם לא נקבל לפריפריה עושים כאן עוול.

משה גפני: עזבי את הפריפריה.

משה גפני: את מתנגדת לחוק הזה.

יעל גרמן: אני חושבת שהחוק הזה הוא לא מעולה, הוא לא טוב אבל יש בו גם דברים טובים.

יעל גרמן: אם אתה רוצה שאני אומר לך מה דעתי, אני אומר לך.

משה גפני: לא.

משה גפני: רבותיי, פרק הבריאות.

משה גפני: אני מבקש לאשר את החוק.

יעל גרמן: בלי כסף לפריפריה, אני אצביע נגד.

אורלי לוי אבקסיס: אנחנו רוצים לדחות.

משה גפני: מישהו יגיש רביזיה ונחכה עם זה.

משה גפני: פרק הבריאות.

משה גפני: מי בעד אישור הפרק?

אראל מרגלית: רגע, למה?

אראל מרגלית: בואו, חבר'ה, קומו.

אורלי לוי אבקסיס: אנחנו לא ניתן יד להפקרת הפריפריה.

אורלי לוי אבקסיס: זאת שערורייה.

אורלי לוי אבקסיס: זאת פשוט שערורייה.

מיקי לוי: 75 מיליון שקלים ואנחנו נצביע יחד אתכם.

משה גפני: מיקי זוהר מבקש התייעצות סיעתית.

מיקי לוי: תביאו 75 מיליון שקלים.

מיקי לוי: זה כסף קטן.

בצלאל סמוטריץ': מיקי, אתה מפיל את הממשלה.

בצלאל סמוטריץ': אתה לא יכול לעבוד כך.

בצלאל סמוטריץ': ביום ראשון תיפול הממשלה.

בצלאל סמוטריץ': יש כאן קואליציה.

בצלאל סמוטריץ': נצביע.

בצלאל סמוטריץ': אני לא מבין מה זה הדבר הזה?

בצלאל סמוטריץ': אתה מפרק כאן את הקואליציה.

מיקי לוי: אם הממשלה תיפול, לא יקרה אסון.

בצלאל סמוטריץ': עכשיו ביבי יכניס את בוז'י לממשלה.

בצלאל סמוטריץ': בואו נצביע.

בצלאל סמוטריץ': זה לא עובד כך.

מיקי לוי: אתה ככה היית בין זה לבין 75 מיליון שקלים.

מיקי לוי: ראש אגף התקציבים בחוץ.

מיקי לוי: לך תביא 75 מיליון שקלים.

זהבה גלאון: ותביא עוד 15 מיליון שקלים ליתומים.

בצלאל סמוטריץ': אני מבקש התייעצות סיעתית.

בצלאל סמוטריץ': אפשר?

בצלאל סמוטריץ': עכשיו תורי.

בצלאל סמוטריץ': כל אחד יוצא לחצי שעה.

בצלאל סמוטריץ': אני מוותר לך.

משה גפני: אני עובר לסיעה שלך ואנחנו לא הולכים הביתה עד שאנחנו לא עושים התייעצות סיעתית.

בצלאל סמוטריץ': בסדר.

בצלאל סמוטריץ': סיכמנו.

משה גפני: אני עובר לשיבוב.

משה גפני: פרק ו', ביטוח לאומי.

משה גפני: אין הסתייגויות על הפרק הזה.

<יעל סלנט: אנחנו מתייחסים לסעיף 26(15) בהצעת חוק ההתייעלות.

<יעל סלנט: הוכנסו לנוסח שבפני

<יעל סלנט: כם השינויים עליהם החליטה הוועדה בפעם הקודמת.

<יעל סלנט: בין היתר חוץ משינויי הנוסח ירדה תקרת ה-25 שנים וזה יישאר 15 כמו שקבוע בחוק.

<שגית אפיק: אלה תיקונים שאתם ביקשתם ואלה תיקונים מיטיבים.

<יעל סלנט: כמו שאמרתי, לנוסח שבפניכם הוכנסו השינויים עליהם החליטה הוועדה בפעם הקודמת.

<יעל סלנט: בין היתר, לבקשת הוועדה, הורדה התקרה של ה-25 שנים וזה יישאר 15 שנים כמו שקבוע היום בחוק.

<יעל סלנט: חוץ מזה, סעיף התחילה של חוק הביטוח הלאומי שונה ל-1 בינואר ואנחנו מבקשים גם לשנות את סעיף התחילה של חוק הפיקוח על שירותים פיננסיים (ביטוח) כך שגם הוא יתחיל ב-1 בינואר 2016 כמו חוק הביטוח הלאומי, סעיף 27.

מיקי רוזנטל: כל השינויים שביקשנו.

<שגית אפיק: כל השינויים שביקשתם נכנסו לפרק הזה.

<שגית אפיק: מדובר בעצם בהקלות.

מיקי רוזנטל: אני יודע מה ביקשנו.

משה גפני: פרק ו', ביטוח לאומי (שיבוב).

מיקי רוזנטל: אנחנו בעד.

משה גפני: מי בעד אישור הפרק הזה?

משה גפני: מי נגד?

משה גפני: בעד – רוב

משה גפני: נמנעים – 1 פרק ו', ביטוח לאומי (שיבוב) נתקבל.

משה גפני: זהבה נמנעה.

משה גפני: כולם הצביעו בעד.

<שגית אפיק: למעשה הצבעתם על הסעיפים שאני אגיד אותם.

<שגית אפיק: סעיפים 26 פסקה (15), סעיף 27(ו), סעיף 33, סעיף 34.

זהבה גלאון: אני רוצה להגיד משהו.

זהבה גלאון: סיימתם את הפרק הזה?

משה גפני: כן.

זהבה גלאון: אני מבקשת להגיד משהו.

מיכל בירן: גם אני מבקשת להגיד משהו.

זהבה גלאון: אדוני יושב ראש הוועדה, יושב ראש הקואליציה בוועדה, אני רוצה לחזור לנושא הבריאות.

משה גפני: רגע.

משה גפני: תשאירי את זה רגע.

משה גפני: מתנהל כאן איזה רחש בחש.

משה גפני: אני רוצה להביא את הפרק של הקק"ל.

משה גפני: אני רוצה להגיד לכם מה אני הולך לעשות.

משה גפני: דיברתי עם השר להגנת הסביבה והוא ביקש ממני להוריד את זה מסדר היום כיוון שיש הסכם או הולך להיות הסכם לגבי הנושא הזה של הקק"ל.

משה גפני: אני מציע שנצביע נגד הסעיף הזה, נפיל אותו ואני אגיש רביזיה או מי שירצה יגיש רביזיה, כי אם הם יחזרו ויגידו שההסכם לא מספיק וצריך את החוק, נמשיך לדון בו.

זהבה גלאון: מה אומר הסעיף?

משה גפני: שלוקחים מהם מיליארד ומאתיים מיליון.

משה גפני: משהו כזה.

משה גפני: אחרת לא נספיק לעשות את זה.

מיקי לוי: אבל יש לי הסתייגויות לעניינים האלה.

משה גפני: אבל אני רוצה להפיל את החוק.

<שגית אפיק: לא קיימנו דיון עליו.

משה גפני: אני אגיש רביזיה.

משה גפני: נפיל את החוק ואני אגיש רביזיה.

מיקי לוי: אם זה לא יאושר.

משה גפני: דיברתי עם אבי גבאי השר להגנת הסביבה והוא ביקש ממני להוריד את זה כי יש הסכם או שכבר גיבשו את ההסכם והקק"ל יעבירו מיליארד ומאתיים מיליון שקלים.

מיקי רוזנטל: כן, אבל אדוני, בתוך ההסכם הזה כל אחד גזר לו את הקופון שלו.

מיקי רוזנטל: זה חצוף.

מיקי רוזנטל: למה שנסכים לזה?

משה גפני: אבל מה המשמעות של העניין?

מיקי לוי: החוק יבוא לאישור הוועדה?

משה גפני: לא.

מיקי רוזנטל: זאת בדיוק הבעיה שלנו.

מיקי לוי: יש לי הסתייגות מרכזית אחת, שהכסף יעבור לאוצר ולא קרן קיימת תקבע לי איזה תנאים.

מיקי רוזנטל: כל אחד ייקח את ליטרת הבשר שלו.

זהבה גלאון: ההסכמות בין האוצר לבין הגנת הסביבה לבין קק"ל לא מעניינות אותנו.

זהבה גלאון: אנחנו רוצים לוודא שזה בחקיקה ואין שום סיבה שאנחנו נצביע נגד זה, עם כל ההערכה שלי לגפני.

משה גפני: בסדר.

משה גפני: אז לא.

משה גפני: אתם רוצים שאני אפצל את זה?

משה גפני: שזה יישאר על שולחן הוועדה?

זהבה גלאון: כן.

מיקי רוזנטל: כן.

מיקי רוזנטל: לזה אנחנו מוכנים.

משה גפני: בסדר.

משה גפני: אין לי שום עניין לכאן או לכאן.

מיקי רוזנטל: אנחנו לא רוצים לתת יד להחלטות הממשלה שאחר כך יעקפו אותנו.

מיקי רוזנטל: לא רוצים שיעקפו אותנו.

רחל עזריה: לא.

רחל עזריה: למה פיצול?

מיכל בירן: אני אשמח לשמוע הרחבה על המשמעויות.

מיקי רוזנטל: אני אסביר לך.

מיקי רוזנטל: אנחנו יכולים לעשות את זה בחקיקה ואז קק"ל חייבת להעביר את הכסף למדינה.

מיקי רוזנטל: נקודה.

מיקי רוזנטל: אם הם עושים את זה בהסכם, השר להגנת הסביבה לקח לעצמו 150 מיליון שקלים, ההוא לקח לעצמו, אורי אריאל לקח לעצמו.

מיקי רוזנטל: שערורייה.

מיקי רוזנטל: זה חצוף.

משה גפני: די, מספיק.

משה גפני: תנו לי לעשות את העבודה.

משה גפני: אתם כבר עולים לי על העצבים.

מיכל בירן: מה הטיעונים שלך על הפיצול.

משה גפני: אני אגיד לכם מה הסיפור.

משה גפני: קק"ל עבר בחוק ההסדרים.

משה גפני: אומר לי השר להגנת הסביבה שהוא לא רוצה את החוק הזה, יש לו הסדר.

משה גפני: אתם מעלים טענה שאנחנו רוצים לעקוב אחרי העניין הזה.

משה גפני: אין לי יכולת טכנית עכשיו לדון על העניין.

משה גפני: אנחנו יכולים לעשות כמה דברים.

משה גפני: אנחנו יכולים לבקש פיצול.

משה גפני: אני לא מביא למליאה את אישור הפיצול, כדי להרגיע את אנשי האוצר שכל הזמן עומדים לי מאחורי כאילו הם עובדים בכנסת.

משה גפני: אני לא מעלה את הפיצול למליאה.

משה גפני: אם אני אראה שהנושא מסתדר ובאמת אנחנו הולכים על הפיצול, אני מביא את זה למליאה וזה יפוצל ויישאר על שולחן הוועדה.

משה גפני: אם יתברר שאין הסכם ואין כלום, מכיוון שלא הבאתי את זה לפיצול, אני אחזיר את זה לכאן אבל תדעו לכם שלפי המצב היום אין לי יכולת טכנית לדון בזה.

מיקי רוזנטל: למה?

מיקי לוי: נבוא בצאת השבת.

מיקי לוי: אדוני היושב ראש, חייבים לדון בזה ולראות לאן הכסף הולך.

משה גפני: אמרתי.

משה גפני: אני לא יכול לדון עכשיו.

משה גפני: הממשלה ביקשה לא לדון.

משה גפני: ביקש השר להגנת הסביבה.

מיקי רוזנטל: יאללה, פיצול.

מיקי רוזנטל: עזוב.

מיקי רוזנטל: כולם מוכנים לפיצול.

<קריאה: לא, לא פיצול.

מיקי רוזנטל: פיצול.

מיקי רוזנטל: זה פיצול על תנאי.

אורלי לוי אבקסיס: זה פיצול על תנאי.

אורלי לוי אבקסיס: לא מביאים את זה למליאה.

מיכל בירן: אני לא מרגישה שהבנתי את זה עד הסוף.

מיכל בירן: אם מישהו יכול להסביר לי.

משה גפני: פרק קרן קיימת לישראל.

מיכל בירן: זה נושא כל כך חשוב.

מיכל בירן: אני רוצה לשמוע עוד דעה.

<איתי טמקין: כבוד היושב ראש, למרות שהכעסתי אותך קודם, אני מבקש להתייחס.

משה גפני: לא, אתה לא הכעסת.

משה גפני: יש ויכוח ביניכם לבין השר להגנת הסביבה.

משה גפני: שידעו החברים.

משה גפני: תמיד אתם מנצחים ואני רוצה עכשיו שהשר להגנת הסביבה ינצח.

מיקי לוי: אני רוצה לדעת מהו הוויכוח.

<איתי טמקין: אני מבקש להציע את ההצעה שלי.

<איתי טמקין: ההצעה שלי, כמו שחבר הכנסת סמורטיץ' אמר, ביום ראשון הנושא עולה לדיון בממשלה ואחרי יום ראשון אנחנו נהיה הרבה יותר חכמים ונדע לאן זה הולך.

<איתי טמקין: לכן אני מציע לדחות את הדיון בנושא הזה ליום ראשון.

מיקי רוזנטל: אבל מתי נקיים דיון אם נדחה?

משה גפני: תודה רבה.

משה גפני: פרק קרן קיימת לישראל.

מיכל בירן: אפשר לעשות את הפיצול העקרוני עכשיו ומקסימום לקיים דיון ביום ראשון?

משה גפני: פרק קרן קיימת לישראל.

זהבה גלאון: כן.

זהבה גלאון: חברת הכנסת בירן רוצה להבין.

מיכל בירן: אני רוצה להבין.

מיכל בירן: זה נושא חשוב שיש לו השפעות.

משה גפני: אני לא יכול לדון בזה כי אם את רוצה לדון בזה, אני צריך להזמין לכאן את כל העולם.

אראל מרגלית: היא לא רוצה שתדון בזה.

אראל מרגלית: היא רוצה שתסביר.

מיכל בירן: אני רוצה שיסבירו לי את ההשלכות של הפיצול.

מיכל בירן: אני נמצאת כאן כנציגת ציבור ואני רוצה להבין את זה.

משה גפני: החוק הזה בתוכן שלו מעביר מקרן קיימת לישראל לאוצר מיליארד ומאתיים מיליון שקלים.

משה גפני: בינתיים התגבש הסכם לפיו מעבירים מיליארד ומאתיים מיליון שקלים – בהסכם, לא בחוק – לאוצר.

משה גפני: ביקש ממני השר להגנת הסביבה, הוא מופקד על החוק הזה, לא להצביע על החוק הזה.

משה גפני: אין לנו הרבה זמן.

משה גפני: אנחנו יכולים לעשות אחת משתיים: או שאנחנו מצביעים נגד החוק מכיוון שהוא כבר לא רלוונטי, הממשלה לא מבקשת אותו – הממשלה, הכוונה לשר להגנת הסביבה כי לממשלה יש כמה סניפים ואני עובר מסניף לסניף.

מיקי רוזנטל: הם רשת.

מיקי רוזנטל: הם הפכו להיות רשת.

משה גפני: בדיוק.

משה גפני: לכן ההצעה שהתגבשה כאן היא ההצעה הכי טובה.

משה גפני: לא דנים בזה כי כדי לדון בזה אנחנו צריכים לקיים דיון ממש.

משה גפני: אנחנו מפצלים את זה.

משה גפני: נשאר על שולחן הוועדה ואם אנחנו רוצים לחייב אותם לבוא לכאן להציג את ההסכם, אנחנו אומרים להם שאם לא, אנחנו מתחילים לדון בחוק הזה.

מיקי רוזנטל: חייב להיות שהם יציגו.

משה גפני: בסדר.

מיקי רוזנטל: הם בכל מקרה חייבים להציג.

משה גפני: בסדר.

מיקי רוזנטל: גם אם החוק יידחה וגם אם החוק לא יידחה.

משה גפני: הבנתי.

מיקי רוזנטל: כי אחרת זה מזמוז.

אראל מרגלית: אדוני היושב ראש, שוחחתי כרגע עם השר גבאי כי ניסיתי להבין.

אראל מרגלית: הוא אמר שבגלל שההסכם עוד לא סגור סופית, בוא נלך על העניין של הפיצול על תנאי ונגמור עם זה.

אראל מרגלית: לא נפיל עם רביזיה כדי שאפשר יהיה להשאיר את זה כשוט.

משה גפני: אתה נגד מה שהשר להגנת הסביבה אמר?

משה גפני: אומץ.

<איתי טמקין: יש לי אומץ.

<איתי טמקין: אני עדיין מבקש לדחות את הדיון ליום ראשון.

מיקי רוזנטל: לא, זה לא בא בחשבון.

אראל מרגלית: אפשר גם לדחות בכלל.

משה גפני: אין לדחות.

משה גפני: יש חוק הסדרים.

משה גפני: אין דבר כזה.

<איתי טמקין: זאת ההצעה שלנו.

משה גפני: כל הכבוד לכם.

משה גפני: חוק ההסדרים עבר בקריאה ראשונה והועבר לוועדת הכספים.

משה גפני: אני לא יכול להתעלם משום מילה.

משה גפני: אני יכול להחליט על מילה מסוימת או על פרק מסוים שאני מפיל את זה, אני יכול להצביע ולאשר את זה, אני יכול לפצל את זה אבל אני לא יכול להתעלם מזה.

משה גפני: אין דחייה.

משה גפני: עכשיו הוא בא, יש לו את כל הזמן שבעולם כי אני עובד אצלו, והוא אומר - - -

<איתי טמקין: לפרוטוקול, זה לא נכון היושב ראש.

משה גפני: בפרוטוקול לא כתוב על מי הצבעתי.

משה גפני: אני הצבעתי על מיקי לוי.

<איתי טמקין: רשום שאתה עובד אצלי היושב ראש.

משה גפני: אבל לא אמרתי שם.

מיקי רוזנטל: תראה איך על ראש הגנב בוער הכובע.

מיקי רוזנטל: הוא לא אמר את שימך.

משה גפני: אתה ראית שיש לו כובע?

משה גפני: אני הצבעתי על מיקי לוי.

מיקי רוזנטל: אדוני, בין אם יהיה פיצול או שתחליטו כל החלטה - - -

משה גפני: לא.

משה גפני: עכשיו מחליטים.

משה גפני: אני רוצה שתהיה התחייבות שלך שיתקיים כאן דיון.

משה גפני: בסדר.

מיקי רוזנטל: גם אם החוק יידחה.

משה גפני: מאה אחוז.

מיקי רוזנטל: על מה בדיוק ההסכם.

משה גפני: הפיצול מאפשר את זה.

מיקי רוזנטל: הוא ייחשף כאן בפני כולם ויהיה דיון על זה.

משה גפני: בסדר גמור.

אורלי לוי אבקסיס: אנחנו נדע על מה ההסכם ומה מהותו.

משה גפני: בסדר.

משה גפני: אני חשבתי לעשות את הדיון הזה בכל מקרה.

משה גפני: האמת היא, ידעתי מההסכם.

משה גפני: זה היה על סדר היום כאן בוועדה בחוק ההסדרים הזה ואני רציתי גם כשיש הסדר, שהם יבואו לכאן להציג אותו.

משה גפני: זאת הייתה התכנית.

משה גפני: התקשר אלי השר להגנת הסביבה ואמר לי שזה יכול לקלקל את ההסכם והוא מבקש ממני לא לקיים את הדיון אלא לקיים אותו בהמשך.

משה גפני: הוא ביקש ממני.

משה גפני: אמרתי, בסדר, אני נעתר לבקשה.

משה גפני: הרי אם מגיעים להסכם ואם לא, הצעה של פיצול פותרת את הבעיות.

משה גפני: אנחנו לא נכנסים לעומק העניין, לא מבזבזים זמן וזה נשאר כאן.

משה גפני: אני אבקש מהשר להגנת הסביבה לבוא לכאן גם אם אחרי חוק ההסדרים ולהסביר את ההסכם ולתת לנו את הפרטים.

משה גפני: הנושא הזה הוא נושא מאוד מעניין, הוא נושא שחשוב שאנחנו חברי הוועדה נדע ממנו, יש לזה השלכות.

משה גפני: אני מתנצל שאני לא עושה את מה שאומר לי איתי.

משה גפני: אני מתנצל ממש התנצלות.

משה גפני: יש כאן חברי ועדה שגם להם יש שכל.

משה גפני: לא כל השכל נמצא באגף.

משה גפני: טוב, לא חשוב.

משה גפני: אני מצביע על פרק ז', פיתוח לאומי בחוק ההסדרים.

משה גפני: אני מציע לוועדת הכספים לפצל את החוק הזה ואנחנו נדון עליו במועד אחר.

משה גפני: ביום ראשון אם פתאום השר להגנת הסביבה יתקשר אלי ויגיד לי הוא חייב את הדיון מיד, אני עדיין לא שמתי את זה במליאה ונחזור לכאן.

אורלי לוי אבקסיס: אם ההסכם התפרסם, אמרת שההסכם כבר התפרסם - - -

משה גפני: לא.

משה גפני: עוד לא התפרסם.

משה גפני: התפרסם שהולכים להסכם.

מיקי רוזנטל: דלפו ממנו פרטים.

מיקי רוזנטל: לא יודע אם הם נכונים.

משה גפני: אני רציתי את הדיון הזה כאן.

מיקי לוי: התייעצות.

מיקי לוי: חברי האופוזיציה, אם זה לא ייכנס להסדרים, לא ייכנס גרוש לאוצר.

מיקי רוזנטל: אני מסכים.

מיקי לוי: תשמעו מה אני אומר לכם.

מיקי רוזנטל: אנחנו רוצים חוק.

מיקי לוי: לכן הפיצול הזה הוא רע.

מיקי לוי: מה שאיתי אומר זה הכי נכון.

זהבה גלאון: הוא רוצה החלטת ממשלה.

זהבה גלאון: אני לא סומכת על החלטת ממשלה.

מיקי לוי: אבל יכול להיות שזה לא ייכנס לחוק ההסדרים ואז הוא לא יבוא בכל.

מיקי לוי: לא יעבירו כסף.

זהבה גלאון: אתה מתווכח עם עצמך.

זהבה גלאון: אתה צריך להחליט בין חלופות.

מיקי לוי: אני אומר שאם זה לא יהיה בחוק ההסדרים הכסף יישאר עוד פעם.

אורלי לוי אבקסיס: אבל אנחנו משאירים אותו בהסדרים על החייאה.

מיקי רוזנטל: לא, אם הפיצול לא מגיע למליאה – לא פיצלת.

מיקי רוזנטל: זה פיצול תיאורטי.

מיקי רוזנטל: אם הוא לא מביא את זה למליאה, לא קרה עם זה כלום.

זהבה גלאון: זה הרבה יותר טוב מה שגפני רצה לקחת את החוק ולעשות רביזיה.

זהבה גלאון: זה הרבה יותר טוב.

זהבה גלאון: בין דבר לכולרה, אתה בוחר בחלופה הטובה יותר.

מיקי לוי: אולי השר גבאי יביא משהו טוב.

מיקי רוזנטל: מאה אחוז, אבל בשביל זה אתה צריך לחכות עד יום ראשון.

אורלי לוי אבקסיס: ולכן הפיצול הוא טוב.

מיקי לוי: ביום ראשון אני עדיין בתוך חוק ההסדרים.

מיקי רוזנטל: אני בעד שלא נדון בזה בכלל.

אורלי לוי אבקסיס: בפיצול הזה אנחנו מאפשרים לו שהשוט הזה עדיין יהיה משמעותי.

מיקי לוי: האם זה משאיר את האופציה להכניס אותו להסדרים?

מיקי לוי: זאת השאלה.

אורלי לוי אבקסיס: כן כי הוא לא מביא אותו למליאה.

מיקי רוזנטל: כל זמן שזה לא בא למליאה, אנחנו יכולים לבטל את ההחלטה כאן בוועדה.

מיקי לוי: שמעתי שגפני מתחייב להביא אותו לוועדה.

זהבה גלאון: יש שלוש אופציות.

אראל מרגלית: לא עדיף לפסול ולהגיש רביזיה?

זהבה גלאון: יש שלוש אופציות בסוגיית קק"ל.

זהבה גלאון: אופציה אחת, אנחנו לא דנים בזה בכלל אבל היא לא על הפרק.

זהבה גלאון: אופציה שנייה שגפני מציע היא להפיל את החוק ולהגיש רביזיה – זאת אופציה גרועה.

זהבה גלאון: אופציה שלישית היא לייצר פיצול, לא להעלות את זה למליאה בינתיים אלא נראה מה יהיה ביום ראשון בישיבת הממשלה.

זהבה גלאון: אנחנו דורשים שזה יהיה בחקיקה.

מיקי לוי: זה כאילו מה שאמר איתי, להמתין ליום ראשון.

מיקי רוזנטל: אין בעיה.

מיקי רוזנטל: אנחנו מוכנים להמתין ליום ראשון.

מיקי רוזנטל: הם לא רוצים.

מיקי רוזנטל: לי אין בעיה שנמתין ליום ראשון.

מיקי רוזנטל: זה הכי טוב אבל הם לא רוצים בזה.

אורלי לוי אבקסיס: גם אני בעד.

מיקי רוזנטל: הוא לא רוצה.

מיקי לוי: אולי הוא התחייב לאבי במשהו.

מיקי לוי: לא יודע.

אורלי לוי אבקסיס: הפיצול לא עולה למליאה ולכן עדיין הוא נותן לנו את האופציה לחוק ההסדרים.

רועי פולקמן: אנחנו רוצים לדון ברשות המיסים.

רועי פולקמן: חיכינו לזה כל היום.

<שגית אפיק: האוצר מבקש לעכב.

משה גפני: פרק ז', פיתוח לאומי.

משה גפני: אני מציע לוועדה לפצל את הפרק הזה.

משה גפני: מי בעד הפיצול?

<שגית אפיק: סעיפים 37 עד 42, פיצול.

משה גפני: מי בעד אישור הפיצול?

משה גפני: בעד – רוב

משה גפני: נמנעים – אין פיצול סעיפים 37 עד 42 אושר.

משה גפני: אישרנו את הפיצול.

משה גפני: אני נועל את הישיבה.

זהבה גלאון: רגע, לא קיבלתי תשובה ממיקי זוהר לגבי הבריאות.

זהבה גלאון: לא קיבלנו תשובה.

משה גפני: למה לא נועלים?

אורלי לוי אבקסיס: אל תגזימו.

אורלי לוי אבקסיס: יש כאלה שיש להם נסיעה של שעתיים הביתה.

אורלי לוי אבקסיס: אני גרה בפריפריה.

בצלאל סמוטריץ': ואני גר ביהודה ושומרון.

בצלאל סמוטריץ': יש לי לא פחות זמן נסיעה מאשר לך.

בצלאל סמוטריץ': ביהודה ושומרון הפריפריאלית.

אורלי לוי אבקסיס: מה זה השעון הזה?

משה גפני: זה השעון של ניסן.

משה גפני: אצל ניסן זה לא כמו אצלי שאת יכולה לצעוק מה שאת רוצה.

משה גפני: הוא מיד היה מפעיל שעון חול שהיה מתחיל לצפצף.

משה גפני: בלשכה המשפטית הם עד היום בטראומה מזה.

בצלאל סמוטריץ': הוא עדיין עושה את זה בוועדת החוקה.

אורלי לוי אבקסיס: גם בחוקה?

מיקי לוי: איזה לחץ יש לו בחוקה?

זהבה גלאון: אני חייבת להגיד שאני לא זוכרת ביזיון כזה של דיון בוועדת הכספים.

זהבה גלאון: ברצינות.

זהבה גלאון: זה ביזיון.

זהבה גלאון: אחד הביזיונות היותר גדולים.

זהבה גלאון: היום זה אחד הביזיונות היותר גדולים של הקואליציה.

זהבה גלאון: קואליציה ביזיון.

זהבה גלאון: באמת, קחו את זה אתכם.

זהבה גלאון: ממש צורה לכם.

אורלי לוי אבקסיס: מה שאותי מפתיע זה שכדי לדפוק את היכולת להשיג משהו שחס וחלילה לא השיגו והוא ייזקף לטובת האופוזיציה, דופקים את הפריפריה.

אורלי לוי אבקסיס: את זה אני עוד לא ראיתי.

אורלי לוי אבקסיס: גם כשהייתה נכונות כבר לתת כספים לפריפריה, חלילה וחס שלא ייזקף לזכותנו ולכן נחסל את הפריפריה.

משה גפני: קצבאות ילדים.

מיקי רוזנטל: בוא נסגור ונלך.

מיקי רוזנטל: ביום ראשון המחיר יהיה יותר גבוה.

אורלי לוי אבקסיס: אני בעד.

אורלי לוי אבקסיס: ננהל את המשא ומתן ביום ראשון.

אורלי לוי אבקסיס: יש לנו גם את כל סוף השבוע.

מיקי רוזנטל: כן.

מיקי רוזנטל: נחשוב על עוד דברים.

אורלי לוי אבקסיס: נלמד עוד כמה תרגילים לעיכובים ועניינים.

אורלי לוי אבקסיס: תמיד יש משהו חדש שעוד לא למדנו.

משה גפני: הגדלת היצע הדירות.

זהבה גלאון: לא הבנתי.

זהבה גלאון: הדיון ממשיך רגיל?

משה גפני: הדיון ממשיך.

משה גפני: רגיל, לא יודע, אבל ממשיך.

משה גפני: הגדלת היצע הדירות.

אורלי לוי אבקסיס: אדוני, אם אין הבנות, תסגור את הדיון.

משה גפני: הישיבה נעולה.